Document ID: 32006R1043

KOMISIJAS REGULA (EK) Nr. 1043/2006
(2006. gada 7. jūlijs),
ar ko 2004./2005. tirdzniecības gadam nosaka faktisko olīveļļas produkcijas daudzumu un ražošanas atbalsta summu par vienību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju (1), un jo īpaši tās 5. pantu,
ņemot vērā Padomes 1984. gada 17. jūlija Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām (2), un jo īpaši tās 17.a panta 2. punktu,
tā kā:
(1)
Saskaņā ar Regulas Nr. 136/66/EEK 5. pantu ražošanas atbalstu par vienību pielāgo katrā no tām dalībvalstīm, kurās faktiskais produkcijas daudzums pārsniedz attiecīgi garantēto valsts daudzumu, kurš ir noteikts minētā panta 3. punktā. Lai izvērtētu minēta pārsnieguma apjomu, Grieķijas, Spānijas, Francijas, Itālijas un Portugāles gadījumā jāņem vērā paredzamais olīveļļas ekvivalentā izteiktais galda olīvu produkcijas daudzums, pamatojoties uz attiecīgajiem koeficientiem, kas ir minēti attiecībā uz Grieķiju Komisijas Lēmumā 2001/649/EK (3), attiecībā uz Spāniju Komisijas Lēmumā 2001/650/EK (4), attiecībā uz Franciju Komisijas Lēmumā 2001/648/EK (5), attiecībā uz Itāliju Komisijas Lēmumā 2001/658/EK (6), un attiecībā uz Portugāli Komisijas Lēmumā 2001/670/EK (7).
(2)
Regulas (EEK) Nr. 2261/84 17.a panta 1. punktā paredzēts, ka, nosakot olīveļļas ražošanas atbalsta summu par vienību, ko var izmaksāt avansā, jāaprēķina paredzamais produkcijas daudzums attiecīgajam tirdzniecības gadam. Summa jānosaka tādā apmērā, lai novērstu jebkādu iespēju olīvu audzētājiem saņemt nepamatotu maksājumu. Minētā summa tāpat attiecas uz galda olīvām, kuras ir izteiktas olīveļļas ekvivalentā. Komisijas Regula (EK) Nr. 1709/2005 (8) nosaka 2004./2005. tirdzniecības gadam paredzamo produkcijas daudzumu, kā arī ražošanas atbalsta summu par vienību, ko var izmaksāt avansā.
(3)
Lai noteiktu faktisko produkcijas daudzumu, par kuru tiek atzītas tiesības saņemt atbalstu, attiecīgajām dalībvalstīm vēlākais līdz 15. maijam pēc katra tirdzniecības gada jāpaziņo Komisijai par daudzumu, par kuru atbalsts ir izmaksājams katrā dalībvalstī saskaņā ar Komisijas Regulas (EK) Nr. 2366/98 14. panta 4. punkta noteikumiem (9). Vadoties pēc šiem paziņojumiem, daudzums, par kuru atbalsts izmaksājams 2004./2005. tirdzniecības gadam, ir 484 598 tonnas Grieķijai, 1 107 906 tonnas Spānijai, 3 107 tonnas Francijai, 951 528 tonnas Itālijai, 45 296 tonnas Portugālei un 26 tonnas Slovēnijai.
(4)
Lai dalībvalstīm būtu tiesības uz atbalstu par šo daudzumu, ir jābūt veiktām Regulās (EEK) Nr. 2261/84 un (EK) Nr. 2366/98 paredzētajām pārbaudēm. Tomēr noteiktais faktiskais produkcijas daudzums, pamatojoties uz dalībvalstu sniegto informāciju par apstiprināto atbalstu daudzumam, neietekmē secinājumus pēc šo datu pareizības pārbaudes grāmatojumu noskaidrošanas procedūrā.
(5)
Ņemot vērā faktisko produkcijas daudzumu, tāpat jānosaka ražošanas atbalsta summa par vienību, kas paredzēta Regulas Nr. 136/66/EEK 5. panta 1. punktā un izmaksājama faktiskās produkcijas attaisnotajam daudzumam.
(6)
Attiecībā uz Slovēniju ražošanas atbalsta summa par vienību, kas noteikta šajā regulā, iegūta, 2005. gadā piemērojot procentuālo daļu, kas paredzēta 143.a pantā Padomes Regulā (EK) Nr. 1782/2003 (10), ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem.
(7)
Šajā regulā paredzētie pasākumi ir saskaņā ar Olīveļļas un galda olīvu pārvaldības komitejas atzinumu,
IR PIEŅĒMUSI ŠO REGULU.
1. pants
1. Attiecībā uz 2004./2005. tirdzniecības gadu Regulas Nr. 136/66/EEK 5. pantā minētais faktiskais olīveļļas atbalstam paredzētais produkcijas daudzums ir:
-
484 598 tonnas Grieķijai,
-
1 107 906 tonnas Spānijai,
-
3 107 tonnas Francijai,
-
951 528 tonnas Itālijai,
-
45 296 tonnas Portugālei,
-
26 tonnas Slovēnijai.
2. Attiecībā uz 2004./2005. tirdzniecības gadu Regulas Nr. 136/66/EEK 5. pantā minētā ražošanas atbalsta summa par vienību, kas maksājama faktiskā produkcijas daudzuma attaisnotajam daudzumam, ir:
-
130,27 EUR/100 kg Grieķijai,
-
90,53 EUR/100 kg Spānijai,
-
132,25 EUR/100 kg Francijai,
-
73,93 EUR/100 kg Itālijai,
-
132,25 EUR/100 kg Portugālei,
-
39,68 EUR/100 kg Slovēnijai.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 7. jūlijā

Labels: 17
19
3
6
18